|  |  |
| --- | --- |
|  | Por samtitola artikolo vidu la paĝon Etagnières (stacidomo). |



**Etagnières** estas komunumo en la Distrikto Centro de Vaŭdo en Kantono Vaŭdo, Svislando. Ĝi havis 1 044 loĝantojn je la 31-a de decembro 2012.

Geografio
---------

La komunumo Etagnières situas en sudo de la regiono Centro de Vaŭdo, kvin kilometrojn sudsudokcidente de la distriktĉefurbo Echallens kaj saman distancon nordnordokcidente de la kantonĉefurbo Laŭzano. La komunumo konsistas el la vilaĝo Etagnières kaj la setlejoj La Combe kaj Les Ripes, kaj diversaj izolitaj bienoj.

La teritorio de la komunumo etendiĝas sur areo de 3,79 km², de kiuj 13,7% estas kovritaj de arbaro, 74,7% servas por agrikulturo kaj 10,3% por setlado.

Najbaraj komunumoj
------------------

La komunumo Etagnières limas en nordo al Bioley-Orjulaz, en nordoriento al Assens, en oriento al Morrens, en sudo al Cheseaux-sur-Lausanne, kaj en okcidento al Boussens.

Trafiko
-------

Tra Etagnières pasas la kantona ĉefvojo n-ro 5 de Neŭŝatelo al Laŭzano. La plej proksima alveturejo al la svisa aŭtovojo A9 situas 4 kilometrojn sudsudoriente de la komunumo apud Laŭzano. Pere de la mallarĝspura trama fervojo de Laŭzano tra Echallens al Bercher la komunumo estas konektita al la publika transportreto.

Historio
--------

La unua dokumenta mencio de Etagnières datiĝas el la jaro 1202 kiel *Etanneres*. Sur la komunuma teritorio estis trovitaj restaĵo de forĝejo el la gaŭla aŭ romia epoko. Dum mezepoko Etagnieres estis feŭdo de la Senjorujo Echallens, kiu estis havaĵo de la Grafoj de Montbéliard. En la jaro 1403 la feŭdo estis koncedita al Jean de Compey. De 1475 ĝis la Helveta Revolucio de 1798 Etagnières apartenis al la komunuma berna kaj friburga Senjorujo Orbe-Echallens. Post la revolucio ĝi apartenis al la Distrikto Echallens, kaj surbaze de la administra reformo de 2006 ĝi kun efiko de la 1-a de januaro 2008 ĝi estis integrita al la nova Distrikto Centro de Vaŭdo.

Notoj kaj referencoj
--------------------

1. ↑  Fonto: Reta mapo 1:20000 de Swisstopo Arkivigite je 2013-12-03 per la retarkivo Wayback Machine
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Marianne Stubenvoll*: *Etagnières* en *Historia Leksikono de Svislando* (2004-11-05)

Vidu ankaŭ
----------

* Etagnières (stacidomo)
* Les Ripes (stacidomo)

Eksteraj ligiloj
----------------

* Kategorio Etagnières en la Vikimedia Komunejo (Multrimedaj datumoj)

* Oficiala retejo de la komunumo Etagnières

* **Vidu ankaŭ en la Vikimedia Komunejo la kategorion Etagnières** – (Kolekto de bildoj kaj plurmediaj dosieroj)

Bildoj
------

* Biendomo en la centro de EtagnièresBiendomo en la centro de Etagnières
* Stacidomo de EtagnièresStacidomo de Etagnières

  


|  |  |  |  |
| --- | --- | --- | --- |
| 

| v • d • rKomunumoj de la Distrikto Centro de Vaŭdo |
| --- |
| Assens • Bercher • Bettens • Bioley-Orjulaz • Bottens • Boulens • Bournens • Boussens • Bretigny-sur-Morrens • Cugy • Daillens • Echallens • Essertines-sur-Yverdon • Etagnières • Fey • Froideville • Goumoëns • Jorat-Menthue • Lussery-Villars • Mex • Montanaire • Morrens • Montilliez • Ogens • Oppens • Oulens-sous-Echallens • Pailly • Penthalaz • Penthaz • Penthéréaz • Poliez-Pittet • Rueyres • Saint-Barthélemy • Sullens • Villars-le-Terroir • Vuarrens • Vufflens-la-Ville |  |

 |